Na temelju članka 23. stavka 3. Zakona o dobrovoljnom zdravstvenom osiguranju („Narodne novine“ 85/06, 150/08, 71/10), Suglasnosti Ministarstva zdravstva Klasa:510-05/19-01/230, Ur:broj:534-02-1-2/2-20-05 od 02. siječnja 2020. godine i članka 30. stavka 1. točke 2. Statuta „Thalassotherapije“-Specijalne bolnice za medicinsku rehabilitaciju bolesti srca, pluća i reumatizma, Opatija (Broj:01-000/00/20/60-Pročišćeni tekst), Upravno vijeće je na svojoj 28.sjednici, održanoj dana 27. veljače 2020. godine donijelo

**PRAVILNIK**

**O POSTUPKU I NAČINU PROVOĐENJA**

**DODATNOG ZDRAVSTVENOG OSIGURANJA**

1. **OPĆE ODREDBE**

Članak 1.

(1)Ovim Pravilnikom uređuje se postupak i način provođenja dodatnog zdravstvenog osiguranja osoba koje imaju utvrđen status osiguranika dodatnog zdravstvenog osiguranja.

Članak 2.

 (1)Osigurana osoba ostvaruje pravo na pružanje usluga dodatno zdravstvenog osiguranja u Bolnici po sklapanju ugovora o dodatnom zdravstvenom osiguranju između Bolnice i osiguravatelja.

Članak 3.

 (1)Dodatno zdravstvenog osiguranje osigurava viši standard i veći opseg prava zdravstvene zaštite u odnosu na standard zdravstvene zaštite obveznog zdravstvenog osiguranja.

1. **UVJETI I NAČIN PROVOĐENJA DODATNOG ZDRAVSTVENOG OSIGURANJA**

Članak 4.

 (1)Osigurana osoba ostvaruje pravo na pružanje usluga dodatnog zdravstvenog osiguranja u Bolnici na temelju:

* priložene iskaznice dodatnog osiguranja,
* uputnice izdane od osiguravatelja.

Članak 5.

 (1)Osigurana osoba ostvaruje pravo na pružanje usluga u ugovorenom terminu temeljem osiguravateljeva zahtjeva za pružanje usluge (uputnice).

Članak 6.

 (1)Osiguravatelj uputnicom određuje usluge koje će Bolnica provoditi.

 (2)U slučaju potrebe za obavljanjem dodatnih usluga koje nisu navedene u uputnici, Bolnica obavlja dodatne usluge isključivo uz prethodnu suglasnost Osiguravatelja, a temeljem dodatne uputnice na kojoj će biti navedene usluge za koje je dana prethodna suglasnost.

1. **PRIJELAZNE I ZAVRŠNE ODREDBE**

Članak 7.

Pravilnik stupa na snagu osmog dana od objave na oglasnoj ploči Bolnice.

 PREDSJEDNICA

 UPRAVNOG VIJEĆA

 Prof.dr.sc.Romana Jerković,dr.med.

Broj:01-000/139/20

U Opatiji,27.veljače 2020. godine

Potvrđuje se da je Pravilnik objavljen na oglasnoj ploči Bolnice dana \_\_\_\_\_\_\_\_\_\_\_\_\_\_\_\_\_ godine, te je stupio na snagu \_\_\_\_\_\_\_\_\_\_\_\_\_\_\_\_ godine.

 RAVNATELJ

 Prof.dr.sc.Viktor Peršić,dr.med.